ธอส.เปิดจองสลากชุดวิมานเมฆ ราคาหน่วยละ 1 ล้านบาท ดอกเบี้ยร้อยละ 1.4 อายุ 3 ปี ลุ้นรางวัลรวม 36 งวด
ธอส.แนะนำเปิดบัญชี ก่อนซื้อสลากชุดวิมานเมฆ ราคาหน่วยละ 1 ล้าน ดอกเบี้ยร้อยละ 1.4 อายุ 3 ปี ลุ้นรางวัลรวม 36 งวด   นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า สลากที่ธนาคารจะเริ่มจำหน่ายชุดแรก คือสลากออมทรัพย์ ธอส. แบบพรีเมียม ชุดวิมานเมฆ หน่วยละ 1 ล้านบาท จำนวน 27,000 หน่วย หรือคิดเป็นกรอบวงเงิน 27,000 ล้านบาท โดยผู้ทีาต้องการจะซื้อสลากควรเปิดยัญชีเงินฝากออมทรัพย์รับโชค เพื่อเป็นช่องทางให้ผู้ที่สนใจซื้อสลาก โดยสามารถจองซื้อสลากได้ไม่เกิน 5 หน่วย ต่อ 1 ราย เปิดบัญชีได้ที่ทำการสาขาของธนาคารทุกแห่งทั่วประเทศ ระหว่างวันที่ 22 กรกฎาคม - 15 สิงหาคม 2562 เท่านั้น หากมีผู้จองซื้อสลากเกิน 27,0000 หน่วย ธนาคารจะทำสุ่มผู้ที่ได้รับสิทธิ์ซื้อสลากในวันที่ 19 สิงหาคม 2562   โดยสลากออมทรัพย์ ธอส. ชุดวิมานเมฆ มีอายุสลาก 3 ปี ผลตอบแทนเมื่อฝากครบ 3 ปี จะได้รับเงินต้นพร้อมดอกเบี้ยหน่วยละ 42,000 บาท หรือคิดเป็นร้อยละ 1.4 ต่อปี ผู้ซื้อสลากยังได้ลุ้นรางวัลทุกวันที่ 16 ของเดือน แบ่งเป็นรางวัลละ 200,000 บาท จำนวน 27 รางวัล/เดือน หรือตลอดอายุสลาก 3 ปีจะได้ลุ้นรางวัลถึง 36 ครั้ง คิดเป็นโอกาสในการถูกรางวัลสูงถึงร้อยละ 0.1 สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ โทร.0-2645-0000 หรือ www.ghbank.co.th และ Facebook fanpage ธนาคารอาคารสงเคราะห์